Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: (2) bekezdésének k) pontjában és az épített környezet alakításáról és védelmérõl szóló 1997. évi LXXVIII. törvény
Paragraph Index: 386

1. § A kikötõ, komp- és révátkelõhely, továbbá más hajózási létesítmény létesítésérõl, használatbavételérõl, üzemben tartásáról és megszüntetésérõl szóló 50/2002. (XII. 29.) GKM rendelet (a továbbiakban: R.) 1. számú melléklete 2.2.5. pontjának 12. alpontja helyébe a következõ rendelkezés lép: [Biztonság] „12. A kikötõ rakpartján, illetve az állandóan nyitott kikötõpontonon a vízbe esett személyek kimentésére a következõ (jóváhagyott) mentõeszközöket kell elhelyezni: — nagyhajók fogadására alkalmas kikötõben kikötõhelyenként legalább egy kötéllel ellátott mentõgyûrû, valamint egy személyek mentésére szolgáló csáklya, 2004/70. szám — személykikötõnél kikötõhelyenként két kötéllel ellátott mentõgyûrû, továbbá tavi és medencés kikötõ esetében egy személyek mentésére szolgáló csáklya, — kishajó- és csónakkikötõnél kikötõnként legalább egy kötéllel ellátott mentõgyûrû, továbbá tavi és medencés kikötõ esetében egy személyek mentésére szolgáló csáklya, valamint minden egyes mólón, illetve elkülönülõ partszakaszon legalább egy kötéllel ellátott mentõgyûrû. A kihelyezett mentõeszközöket jól láthatóan meg kell jelölni és azokat folyamatosan használatra kész állapotban kell tartani. A mentõeszközöket a partéltõl 10 méter távolságon belül kell elhelyezni. A személykikötõ függõleges partfalánál az utasok ki- és beszállására megnyitott beszállóhelyet legalább 1 méter magas korlátokkal kell a partfal szélétõl elválasztani úgy, hogy a korlát és a partél közötti legalább 0,6 m széles járófelület alkalmas legyen a kikötõi mûveletekhez szükséges munkák biztonságos végzésére.”

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes